recursal/SuperWikiNEXT-32B huggingface dataset:
**George Perry** oli englantilainen eläintieteilijä, jonka erikoisalana olivat nilviäiset.

Perryn henkilöhistoriasta tiedetään hyvin vähän. Hänen oletetaan syntyneen vuonna 1771. Hän asui Lontoossa tai sen lähistöllä. 

Perry julkaisi *Arcana; or the museum of natural history:* nimistä kuukausittaista eläintieteellistä sarjaa tammikuusta 1810 syyskuuhun 1811. Sarjassa julkaistiin kirjoituksia muun muassa linnuista, nisäkkäistä, kaloista, matelijoista ja hyönteisistä. Vuonna 1811 Perry julkaisi tunnetumman teoksensa, *Conchology, or the natural history of shells: containing a new arrangement of the genera and species, illustrated by coloured engravings executed from the natural specimens, and including the latest discoveries*. Teoksessa hän esittelee nilviäislajeja 61:llä käsin väritetyllä, akvatintamenetelmällä painetulla foliokokoisella sivulla. Tekstiä on vain nelisivuisessa johdannossa ja teoksen lopussa olevassa sisällysluettelossa.

*Arcana*ssaan Perry nimesi uuden lintulajin, australiankurjen (*Grus rubicunda*).

Lähteet
-------

1. ↑  Richard E. Petit 2003: *George Perry’s molluscan taxa and notes on the editions of his Conchology of 1811*. Magnolia Press, Auckland (englanniksi)
2. ↑  ITIS (englanniksi)

Aiheesta muualla
----------------

* Kuvia tai muita tiedostoja aiheesta **George Perry** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat
* Australia
* Alankomaat

 |
|  |
| Taiteenala | 
* Scientific illustrators

 |
|  |
| Henkilöt | 
* Trove

 |
|  |
| Muut | 
* IdRef

 |

 |
**Blaine Gabbert** (s. 15. lokakuuta 1989, Ballwin, Missouri) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Tennessee Titansissa. Gabbert on Jacksonville Jaguarsin ensimmäisen kierroksen varaus vuodelta 2011.

NFL-ura
-------

Jacksonville Jaguars varasi Missourin yliopistossa yliopistojalkapalloa pelanneen Gabbertin vuoden 2011 NFL:n varaustilaisuuden ensimmäisellä kierroksella. Hän teki seuran kanssa neljän vuoden sopimuksen, arvoltaan 12 miljoonaa dollaria.

Gabbertin tulokaskausi Jacksonvillessä oli vaikea. Hänen heittotarkkuutensa (50,8%) oli toiseksi huonoin yli 200 kertaa heittäneistä pelinrakentajista, kun taas jaardeja per yritys -keskiarvo oli koko sarjan huonoin.*lähde?* Gabbert pelasi Jacksonvillessä kolme kautta. Chad Henne syrjäytti ailahtelavasti pelanneen Gabbertin ja maaliskuussa 2014 Jacksonville kauppasi hänet San Francisco 49ersiin vaihdossa kuudennen kierroksen varausvuoroon.

Gabbert pelasi San Franciscossa kolme kautta. Kaudeksi 2017 Gabbert teki sopimuksen Arizona Cardinalsin kanssa. Vuonna 2018 Gabbert teki kaksivuotisen sopimuksen Tennessee Titansin kanssa. Hänen roolinsa oli olla lähinnä Marcus Mariotan varamiehenä.

Gabbert pelasi vain kauden Tennesseessä. Titans vapautti hänet sopimuksesta keväällä 2019 hankittuaan Ryan Tannehillin. Gabbert siirtyi yksivuotisella sopimuksella Tampa Bay Buccaneersiin, mutta oli koko kauden sivussa loukattuaan olkapäänsä harjoituskauden aikana. Buccaneers kuitenkin uusi hänen sopimuksensa kaudeksi 2020, jolloin hän oli Tom Bradyn varamiehenä.

Lähteet
-------

1. ↑  Blaine Gabbert signs four-year, $12 million contract with Jaguars (englanniksi) St. Louis Post-Dispatch. Viitattu 19.8.2012.
2. ↑  QB Blaine Gabbert dealt to Niners ESPN. Viitattu 4.2.2019. (englanniksi)
3. ↑  Cardinals sign Blaine Gabbert to one-year deal *nfl.com*. Viitattu 4.2.2019. (englanniksi)
4. ↑  Titans Agree to Terms with QB Blaine Gabbert Tennessee Titans. Viitattu 4.2.2019. (englanniksi)
5. ↑  Blaine Gabbert Released by Titans After Ryan Tannehill Trade with Dolphins Bleacher Report. Viitattu 6.10.2020. (englanniksi)
6. ↑  Bucs Put Blaine Gabbert on IR, Promote Patrick O'Connor *buccaneers.com*. Viitattu 6.10.2020. (englanniksi)
7. ↑  Blaine Gabbert Gets Second Act with Bucs *buccaneers.com*.  Arkistoitu 14.10.2022. Viitattu 6.10.2020. (englanniksi)
**John Ray Dunning** (24. syyskuuta 1907 Shelby, Nebraska – 25. elokuuta 1975 Key Biscayne, Florida) oli yhdysvaltalainen ydinfyysikko. Hän oli professori ja dekaani. Yhdessä italialaissyntyisen ydintutkimuksen uranuurtaja Enrico Fermin kanssa hän oli eräs Manhattan-projektin kantavista voimista (joita olikin lukuisasti). Dunning työskenteli myös Columbian yliopiston dekaanina vuosina 1950–1969. Hänelle myönnettiin lukuisia kunniatitteleitä sekä muita meriittejä, kuten erinäisiä palkintoja ja kunnianosoituksia tutkimusurallaan.

Dunning oli mukana kehittämässä sekä syklotronin kehittelyä sekä kaasudiffuusio-menetelmää uraanin eri isotooppien erottelemiseksi toisistaan.

Lähteet
-------

* Georg Popp & Heinrich Pleticha: *Miljoona vuotta - viisi sekuntia*, Wsoy 1962 (alkuteos Arena-Verlag Georg Popp, Würzburg 1958: *Wir leben Seit Fünf Sekunden)*

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Alankomaat

 |
|  |
| Tieteilijät | 
* zbMATH

 |
|  |
| Muut | 
* SNAC
* IdRef

 |

 |
**Bobby-Gaye Wilkins** (s. 10. syyskuuta 1988 Manchester) on jamaikalainen 400 metrin juoksija.

Wilkins sijoittui Marrakechin alle 18-vuotiaiden MM-kisoissa 400 metrillä seitsemänneksi ajalla 54,72. Hän oli Pekingin olympialaisissa 2008 mukana Jamaikan 4 x 400 metrin viestijuoksujoukkueessa alkuerissä. Loppukilpailussa, jossa Jamaika voitti olympiapronssia, Wilkins ei juossut. Hän karsiutui Dohan sisäratojen MM-kisoissa 2010 400 metrin välierissä 52,59, mutta oli mukana Jamaikan joukkueessa voittamassa viestissä MM-pronssia. Wilkins kuitenkin kärähti doping-testissä andarine-nimisestä aineesta, ja hänet asetettiin kahden vuoden kilpailukieltoon.

Henkilökohtaiset ennätykset
---------------------------

Lähde: IAAF
### Ulkoradat

* 400 metrin juoksu: 50,87 (2008)
* 800 metrin juoksu: 2.04,87 (2008)

### Sisäradat

* 400 metrin juoksu: 52,46 (2010)

Lähteet
-------

1. 1 2 3  Bobby-Gaye Wilkins Kansainvälinen yleisurheiluliitto.  (englanniksi)
2. ↑  iaaf.org - Olympic Games 2008 - Results 4x400 Metres Relay W Heats
3. ↑  iaaf.org - Olympic Games 2008 - Results 4x400 Metres Relay W Final
4. ↑  The Jamaica Star :: Sport :: Wilkins banned for two years :: September 9, 2010 (Arkistoitu – Internet Archive)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Lionel Larry** (s. 14. syyskuuta 1986) on yhdysvaltalainen pikajuoksija, jonka päämatka on 400 metrin juoksu.

Larry kilpaili Sherbrooken alle 18-vuotiaiden MM-kisoissa 2003 400 metrillä, mutta karsiutui alkuerissä ajalla 45,85. Vuonna 2005 hän oli mukana Yhdysvaltain joukkueessa, joka voitti 4 x 100 metrin viestijuoksun Pan-Amerikan nuorten kisoissa. Hänen kautensa kuitenkin päättyi ennenaikaisesti takareisivammaan. Seuraavana vuonna Larry voitti NCAA:n läntisen alueen mestaruuden 400 metrillä ajalla 45,53. NCAA-finaalissa hän juoksi 400 metrillä kuudenneksi ajalla 45,43 ja oli mukana Etelä-Kalifornian yliopiston joukkueessa, joka sijoittui 4 x 400 metrin viestijuoksussa neljänneksi. Larry juoksi saman vuoden Yhdysvaltain-mestaruuskisoissa 400 metrillä ajan 45,40, joka ei riittänyt loppukilpailupaikkaan.

Larry voitti 2007 NCAA:n läntisen alueen mestaruuden sekä 400 metrin henkilökohtaisessa kilpailussa että pitkässä viestissä. NCAA-finaalissa hän oli toinen ajalla 44,68. Larry sijoittui kolmanneksi Yhdysvaltain-mestaruuskilpailuissa 400 metrillä. Matkan välierissä hän teki uuden ennätyksensä 44,67. Hänet valittiin maansa joukkueeseen Osakan MM-kisoihin, mutta hän joutui keskeyttämään alkueräjuoksun takareisivamman takia. Seuraavana vuonna Larry juoksi toiseksi NCAA-finaalissa uudella ennätysajallaan 44,63, mutta jäi Yhdysvaltain olympiakarsinnoissa kahdeksanneksi ajalla 45,82.

Larry juoksi 2009 maansa mestaruuskilpailuissa 400 metrillä neljänneksi ja selvisi täten Yhdysvaltain joukkueeseen Berliinin MM-kisoihin. MM-kisoissa hän karsiutui 400 metrin henkilökohtaisella matkalla välierissä, mutta juoksi pitkän viestin alkuerissä avausosuuden. Loppukilpailussa, jossa Larry ei juossut, Yhdysvallat voitti MM-kultaa.

Henkilökohtaiset ennätykset
---------------------------

Lähde: IAAF
### Ulkoradat

* 100 metrin juoksu: 10,23 (2009)
* 200 metrin juoksu: 20,32 (2009)
* 300 metrin juoksu: 32,92 (2012)
* 400 metrin juoksu: 44,63 (2008)

### Sisäradat

* 200 metrin juoksu: 20,97 (2009)
* 400 metrin juoksu: 46,12 (2010)

Lähteet
-------

1. 1 2 3  Lionel Larry Kansainvälinen yleisurheiluliitto.  (englanniksi)
2. 1 2  Larryn profiili Etelä-Kalifornian yliopiston yleisurheilujoukkueen sivuilla (Arkistoitu – Internet Archive)
3. 1 2  Larryn profiili usatf.orgissa (Arkistoitu – Internet Archive)
4. ↑  12th IAAF World Championships in Athletics - Berlin 2009 - Timetable/Results - 08-23-2009 (Arkistoitu – Internet Archive)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Felix Kracht** (13. toukokuuta 1912 Krefeld – 3. lokakuuta 2002 Bremen) oli saksalainen lentokonesuunnittelija.

DFS 346
Hän valmistui Aachenin teknillisestä yliopistosta 1930-luvulla ja alkoi toimia Flugwissenschaftliche Vereinigung Aachen (FVA) -yhdistyksessä, joka rakensi FVA-10 "Rheinland"-purjelentokoneen. Kracht lensi Alppien yli tällä koneella vuonna 1937. Hän siirtyi sitten Deutsche Forschungsanstalt für Segelflugiin, jossa hän kehitti DFS 228 -liitokoneen ja kokeellisen DFS 346 -rakettilentokoneen. Hän kehitti ilmatankkauksen tekniikan. 

Kolmannen valtakunnan tappion jälkeen hän siirtyi Ranskaan Nord Aviationiin, josta palasi vuonna 1968 johtamaan Deutsche Airbus GmbH:ta. Hän oli Nordilla koordinoinnut ranskalais-saksalaisen Transall C-160 sotilaskuljetuskoneen kehittelyn. Felix Kracht johti Airbus A300:n valmistusta. Hän siirtyi eläkkeelle vuonna 1981.

Aiheesta muualla
----------------

* EADS - Krachtin kuolema[vanhentunut linkki]

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**Pekka Toivo Taavetti Lind** (s. 7. heinäkuuta 1943 Vaasa) on suomalainen lakimies ja entinen asianajaja. Lind erosi Suomen Asianajajaliitosta keväällä 2009. Muussa tapauksessa hänet olisi erotettu liitosta. Erottamisen syynä olisivat olleet konkurssipesien hoitamisen toistuneet laiminlyönnit. Lind oli jättänyt tilittämättä velkojille ja velallisille hoidossaan olleita konkurssipesien varoja useiden vuosien ajan.

Kehittyvien maakuntien Suomi
----------------------------

Pekka Lind on ollut Kehittyvien maakuntien Suomi ry:n (KMS) puheenjohtaja yhdistyksen perustamisesta alkaen. Yhdistys nousi julkisuuteen  vaalirahoitusskandaalissa vuonna 2008. Pääministeri Matti Vanhasen pyynnöistä huolimatta Lind ei suostunut selventämään yhdistyksen toimintatapoja tai syntyhistoriaa kesäkuussa 2008. 

Pekka Lindin mukaan KMS-yhdistyksen perustamiskokous pidettiin Keskustan puoluetoimistossa. Hän itse myöhästyi sen alusta tunnin. Lindin mukaan häntä pyydettiin yhdistyksen tehtävään, mutta hän ei muista kuka pyynnön esitti. Pekka Lindin mukaan hän on ennenkin kerännyt vaaleihin rahaa. Pekka Lindin mukaan yhdistys perustettiin, jotta rahoittavien yritysten ja ehdokkaiden ei tarvitse olla tekemisissä toistensa kanssa. Puheenjohtaja ei kuitenkaan valaissut KMS:n ja sen hallituksen toimintatapoja ja rahanjakotapoja: "Jossain menee yleisen ja yksityisen raja." Lindin mukaan KSM:n hallitus on kokoontunut useita kertoja. Päätöksiä hän ei ole kertonut.

Lind on myös Nova Groupin toimitusjohtaja Arto Merisalon juristi.

Lähteet
-------

1. ↑  Tolonen, Jaana (toim.): *Suomen lakimiehet – Finlands jurister 1988*, s. 575. Suomen Lakimiesliiton kirjasarja, 99. Helsinki: Lakimiesliiton kustannus, 1988. ISSN 0585-9530. ISBN 951-640-395-6.
2. ↑
3. 1 2  KMS:n puheenjohtaja ei halua avata saloja, Pekka Lind vaikenee yhdistyksen rahanjakotavoista, Helsingin Sanomat 3.6.2008 A5
4. ↑
**Kljutševski** (ven. Ключе́вский) on kaupunkimainen taajama Taka-Baikalian aluepiirin Mogotšan piirissä Venäjällä. Se sijaitsee Amazarin harjanteen kaakkoisrinteillä 40 kilometriä Mogotšasta lounaaseen. Asukkaita on 1 500 henkeä (vuonna 2009).

Paikkakunta on syntynyt Šilkan sivujoen Želtugan kultaesiintymien yhteyteen. Vuonna 1950 Kljutševski sai kaupunkimaisen taajaman aseman. Vuosina 1947–1948 ja 1950–1953 kaivoksen yhteydessä toimi Gulag-järjestelmään kuulunut Kljutševskin vankileiri.

Tärkein elinkeino on kullankaivuu. Taajamassa on keskikoulu, kerhotalo ja sairaala.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 12.1.2010. (venäjäksi)
2. ↑  Sistema ispravitelno-trudovyh lagerei v SSSR: Kljutševski ITL *memo.ru*. Viitattu 12.1.2010. (venäjäksi)

Aiheesta muualla
----------------

* Kljutševski Taka-Baikalian tietosanakirjassa (venäjäksi)
**Louis François Auguste Souleyet** (1811 – 1852 Martinique) oli ranskalainen eläintieteilijä ja lääkäri.

Souleyet toimi laivalääkärinä ja luonnontieteilijänä, yhdessä Joseph Fortuné Théodore Eydouxin kanssa, *La Bonite*n maailmanympäripurjehduksella 1836–1837. Hän tutki Tyynenmeren nilviäisiä. Eydouxin kuoltua 1841 Souleyet kirjoitti valmiiksi retken eläintieteellisen raportin vuonna 1852.

Souleyet nimesi lukuisia uusi nilviäislajeja, sekä linnuista muun muassa punannokikanan. Des Murs nimesi viirupääkipuajan (*Lepidocolaptes souleyetii*) hänen kunniakseen.

Lähteet
-------

1. ↑  ITIS (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Saksa
* Yhdysvallat
* Alankomaat

 |
|  |
| Taiteenala | 
* Scientific illustrators

 |
|  |
| Henkilöt | 
* Trove

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Peter Sack** (s. 27. heinäkuuta 1979 Schkeuditz) on saksalainen kuulantyöntäjä.

Sack voitti vuonna 1997 pronssia nuorten EM-kisoissa Ralf Bartelsin ja Mikuláš Konopkan jälkeen. Seuraavana vuonna hän sijoittui neljänneksi nuorten maailmanmestaruuskilpailuissa. Vuoden 2008 sisäratojen maailmanmestaruuskilpailuissa Sack sijoittui kahdeksanneksi ja Berliinin MM-kisoissa 2009 hän jäi ilman tulosta loppukilpailussa. Muuten hän on arvokisoissa jäänyt karsintaan. Näin kävi muun muassa Ateenan ja Pekingin olympialaisissa.

Sackin ennätys on 17. toukokuuta 2008 Versmoldissa työnnetty 21,19. Sisällä Sack on työntänyt 20,88 (2008). Saksan mestaruuden Sack on voittanut ulkoradoilla vuonna 2007 ja sisäradoilla vuosina 2007 ja 2008. Euroopan cupin kuulakilpailun hän on voittanut 2007 ja 2008.

Peter Sackin veli René Sack on myös kuulantyöntäjä.

Lähteet
-------

1. ↑  Peter Sack *sports-reference.com*. Viitattu 11.10.2009. (englanniksi)
2. ↑  Athletics European Junior Championships Men: Shot Put *sports123.com*. Viitattu 11.10.2009. (englanniksi)
3. ↑  Berliini 2009 – Miesten kuulantyönnön tulokset
4. 1 2  Peter Sack Kansainvälinen yleisurheiluliitto.  (englanniksi)
5. ↑  Sack Saksan yleisurheiluliiton sivuilla (saksaksi)

Aiheesta muualla
----------------

* Peter ja René Sackin kotisivut
* Sack Pekingin olympialaisten sivuilla

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Václav Ježek** (1. lokakuuta 1923 – 27. elokuuta 1995) oli tšekkiläinen jalkapallovalmentaja. Hän luotsasi Tšekkoslovakian Euroopan mestariksi 1976.

Ura
---

Ježek aloitti menestyksekkään valmennusuransa AC Sparta Prahassa 1964. Hänen johdollaan Sparta palasi mestaruuskantaan 10 vuoden tauon jälkeen keväällä 1965 ja uusi mestaruutensa 1967. Viiden vuoden jälkeen Ježek jätti Spartan ja siirtyi alankomaalaisen ADO Den Haagin peräsimeen. Ježekin johdolla seura eteni KNVB Cupin finaaliin 1972 ja Eredivisiessä pronssille.

Alankomaista Ježek palasi kotimaahansa 1972, jolloin hän aloitti Tšekkoslovakian maajoukkueen peräsimessä. Hän toteutti nuorennusleikkauksen ja luotsasi uudistuneen Tšekkoslovakian komeasti Euroopan-mestariksi 1976. Loppuottelussa kaatui Saksa rangaistuspotkukilpailun jälkeen. Kunnia oli lyhytaikaista, kun Tšekkoslovakia jäi rannalle MM-kisoista 1978, ja Ježek joutui jättämään tehtävänsä.

Maajoukkuepestinsä jälkeen Ježek palasi jälleen Alankomaihin, missä toimi tällä kertaa Feyenoord Rotterdamin päävalmentajana. Parhaimmillaan Feyenoord sijoittui hänen alaisuudessa hopealle kaudella 1978–1979. Kolmen Feyenoord-kauden jälkeen Ježek palasi Sparta Prahan valmentajaksi ja palautti seuran 17 vuoden tauon jälkeen mestariksi kaudella 1983–1984. Kausi huipentui cupin voiton jälkeen ensimmäiseen tuplamestaruuteen 40 vuoteen. Menestyskauden jälkeen Ježek siirtyi sveitsiläisen FC Zürichin päävalmentajaksi.

Sveitsissä Ježek vietti kaksi kautta palaten 1986 jälleen Sparta Prahaan. Jälleen tuli menestystä, kun Sparta juhli kahta peräkkäistä mestaruusta, joista jälkimmäinen toi tuplan. Hän palasi Spartaan vielä kerran kaudeksi 1990–1991 ja kruunasi uransa seurassa kuudenteen mestaruuteensa.

Vuonna 1993 Ježekistä tuli Tšekkoslovakian hajoamisen jälkeen syntyneen lyhytikäisen *Tšekkien ja slovakkien edustus* -joukkueen päävalmentaja. Hän valmensi maajoukkuetta vuoden 1994 MM-kisojen karsinnoissa, joihin hänen pitkä uransa päättyi.

Ježek kuoli sydänkohtaukseen 71-vuotiaana Prahassa 27. elokuuta 1995.

Meriitit
--------

* Tšekkoslovakian mestaruus (6): 1965, 1967, 1984, 1987, 1988, 1991
* Tšekkoslovakian cup (2): 1984, 1988
* Euroopan mestaruus: 1976
* Tšekkoslovakian vuoden valmentaja (2): 1987, 1988

  


|  |  |  |
| --- | --- | --- |
| Edeltäjä:**Karel KolskýDušan UhrinJán ZacharJozef Jarabinský** | **AC Sparta Prahan päävalmentaja**1964–19691982–19841986–19881990–1991 | Seuraaja:**Milan NavaraVladimír TáborskýJozef JarabinskýDušan Uhrin** |

|  |  |  |
| --- | --- | --- |
| Edeltäjä:**Vujadin Boškov** | **Feyenoord Rotterdamin päävalmentaja**1978–1982 | Seuraaja:**Hans Kraay** |

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Tšekki

 |

 |
**Lars Ricken** (s. 10. heinäkuuta 1976 Dortmund, Länsi-Saksa) on saksalainen entinen jalkapalloilija.

Rickeniä pidettiin nuorena todellisena huippulupauksena. Hän kärsi kuitenkin lukuisista loukkaantumisista eikä koskaan noussut täysin odotetulle tasolle. Pelipaikaltaan Ricken oli keskikenttäpelaaja. Hän pelasi yleensä hyökkäävässä roolissa.

Ura
---

Ricken edusti koko ammattilaisuransa eli vuodet 1993–2008 Borussia Dortmundia. Hän voitti seuran riveissä Saksan-mestaruuden vuosina 1995, 1996 ja 2002 sekä Mestarien liigan ja Intercontinental Cupin vuonna 1997.

Parhaiten Ricken muistetaan vuoden 1997 Mestarien liigan loppuottelusta Juventusta vastaan. Hän teki ottelussa maalin ensimmäisellä kosketuksellaan tultuaan vaihdosta kentälle toisella puoliajalla. Ricken oli myös tehnyt voittomaalin sekä puolivälierän että välierän toisissa osaotteluissa Auxerrea ja Manchester Unitedia vastaan.

Saksan maajoukkueessa Ricken pelasi vuosina 1997–2002 16 ottelua ja teki niissä yhden maalin. Hän saavutti Saksan riveissä hopeaa 2002 MM-kilpailuissa.

Lähteet
-------

1. 1 2  Lars Ricken *UEFA.com*.  22.12.2010. UEFA. Viitattu 2.7.2012. (englanniksi)

Aiheesta muualla
----------------

* Video Rickenin maalista

Saksan joukkue – Maanosaliittojen cup 1999
1 Lehmann |
2 Wörns |
3 Heinrich |
4 Linke |
5 Doğan |
6 Maul |
7 Scholl |
8 Wosz |
9 Marschall |
10 Matthäus |
11 Preetz |
12 Enke |
13 Neuville |
14 Baumann |
15 Ballack |
16 Schneider |
17 Gerber |
18 Ricken |
19 Heldt |
20 Rink |
Valmentaja Ribbeck

Saksan joukkue – Jalkapallon MM-kilpailut 2002
1 Kahn |
2 Linke |
3 Rehmer |
4 Baumann |
5 Ramelow |
6 Ziege |
7 Neuville |
8 Hamann |
9 Jancker |
10 Ricken |
11 Klose |
12 Lehmann |
13 Ballack |
14 Asamoah |
15 Kehl |
16 Jeremies |
17 Bode |
18 Böhme |
19 Schneider |
20 Bierhoff |
21 Metzelder |
22 Frings  |
23 Butt  |
Valmentaja Völler



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
Nertšinskin piiri Taka-Baikalian aluepiirin kartalla.
**Nertšinskin piiri** (ven. Нерчинский район, *Nertšinski raion*) on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 5 500 neliökilometriä. Asukkaita on 28 400 henkeä (vuonna 2009).

Nertšinskin piiri sijaitsee Taka-Baikalian aluepiirin keskiosassa. Koillisessa ja idässä se rajoittuu Tšernyševskin ja Sretenskin piireihin, etelässä Balein piiriin sekä lännessä Šilkan ja Tungokotšenin piireihin. Seudun halki virtaa Šilka ja sen sivujoki Nertša.

Piiriin kuuluu Nertšinskin kaupunki, Priiskovyin kaupunkimainen taajama ja 13 maalaiskuntaa: Bišigino, Ilim, Nižnije Kljutši, Olekan, Olinsk, Peškovo, Pravyje Kumaki, Verhni Umykei, Verhnije Kljutši, Volotšajevka, Zaretšnyi, Zjulzja ja Znamenka. Piirin hallinnollinen keskus on Nertšinsk. Asutuskeskuksia on yhteensä 35.

Piirin kautta kulkee Siperian rautatie sekä Tšitan ja Habarovskin välinen M58-valtatie. Talous perustui aikaisemmin teollisuuteen, mutta 1990-luvulla monet tehtaat suljettiin. Nykyään seudulla on elintarvike-, metsä- ja ompelimoteollisuutta. Maatalous tuottaa viljaa, perunaa, vihanneksia, maitoa ja lihaa.

Paikallislehtenä ilmestyy *Nertšinskaja zvezda* ("Nertšinskin tähti"). Nähtävyyksiin kuuluvat Nertšinskin kaupungin vanhat rakennukset sekä Bjankinon ja Kalininon kylien kirkot.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g. *gks.ru*.  Arkistoitu 21.10.2011. Viitattu 13.1.2009. (venäjäksi)

Aiheesta muualla
----------------

* Nertšinskin piiri Taka-Baikalian tietosanakirjassa (venäjäksi)

Taka-Baikalian piirit ja *kaupunkipiirit*
Aginskoje¹ • 
*Aginskoje*¹ • 
Akša • 
Aleksandrovski Zavod • 
Balei • 
Borzja • 
Duldurga¹ • 
Gazimurski Zavod • 
*Gornyi* • 
Hilok • 
Kalar • 
Kalga • 
Karymskoje • 
Krasnokamensk • 
Krasnyi Tšikoi • 
Kyra • 
Mogoitui¹ • 
Mogotša • 
Nertšinsk • 
Nertšinski Zavod • 
Olovjannaja • 
Onon • 
Petrovsk-Zabaikalski • 
*Petrovsk-Zabaikalski* • 
Priargunsk • 
Šelopugino • 
Šilka • 
Sretensk • 
Tšernyševsk • 
Tšita • 
*Tšita* • 
Tungir–Oljokma • 
Tungokotšen • 
Uljoty • 
Zabaikalsk

¹= kuuluu Agan Burjatian piirikuntaan
**Anastasia (Nastia) Liukin** (s. 30. lokakuuta 1989 Moskova, Neuvostoliitto) on amerikkalainen telinevoimistelija.

Moskovassa syntyneen, mutta jo pienenä lapsena Yhdysvaltoihin muuttaneen, Liukinin molemmat vanhemmat ovat entisiä voimistelijoita. Hänen isänsä on kaksinkertainen telinevoimistelun olympiakultamitalisti Valeri Ljukin ja äitinsä rytmisen voimistelun maailmanmestari Anna Kotšneva. Perhe sai Yhdysvaltain kansalaisuuden vuonna 2000. Liukin aloitti voimistelu-uransa vuonna 1993. 

Vanhempiensa valmentama Liukin saavutti ensimmäiset arvokisamitalinsa vuoden 2003 Pan-Amerikan kisoista Santo Domingosta. Hän voitti kultaa puomilta ja joukkuekilpailusta, hopeaa neliottelusta ja pronssia eritasonojapuilta sekä permannolta. Hän ei päässyt osallistumaan seuraavana vuonna käytyihin Ateenan olympialaisiin, koska oli liian nuori.
Ensimmäisissä MM-kisoissaan 2005 Melbournessa Liukin saavutti kultaa eritasonojapuilta ja puomilta sekä hopeaa permannolta ja neliottelusta. Aikaisemmin samana vuonna hän oli voittanut New Yorkin maailmancupin kilpailussa kultaa puomilta. 2006 MM-kisoissa Århusissa Liukin saavutti hopeaa eritasonojapuilta ja joukkuekilpailusta.. 

Vuonna 2007 Liukin oli kärsinyt loukkaantumisista ennen heinäkuisia Rio de Janeirossa käytyjä Pan-Amerikan kisoja ja kilpaili vain puomilla ja nojapuilla. Hän saavutti hopeaa molemmilta telineiltä ja oli mukana voittamassa joukkuekilpailun kultaa Samana vuonna Stuttgartin MM-kisoissa hän voitti kultaa puomilta ja joukkuekilpailuista sekä hopeaa eritasonojapuilta. Neliottelussa hän oli viides, mutta permannolla ei selviytynyt finaaliin. Pekingin olympialaisissa 2008 Liukin saavutti kultaa henkilökohtaisesta moniottelusta, hopeaa joukkuekilpailusta, puomilta ja eritasonojapuilta, sekä pronssia permannolta. Nojapuilla hän saavutti saman pistemäärän kuin kultamitalin vienyt He Kexin, mutta joutui tyytymään hopeaan huonompien avaussuorituksen pisteiden perusteella.

Lähteet
-------

1. 1 2 3 4  Tulokset FIG:n tietokannassa
2. 1 2  USA Today: *Liukin looks to add gold to family's mantel* (englanniksi)
3. ↑  Dallas News: *Liukin limited by ankle injury* (englanniksi)
4. ↑  Henkilökuva USA:n voimisteluliiton sivuilla (englanniksi)
5. ↑  Henkilökuva Pekingin olympialaisten sivuilla (englanniksi)
6. ↑  MTV3 Urheilu: *He äärimmäisen tiukan voimistelufinaalin voittoon* 18.08.2008

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nastia Liukin**.
* Liukinin kotisivut (englanniksi)
Adamsin nimeä kantava jääkuikka
**Edward Adams** (24. helmikuuta 1824 Great Barton, Suffolk – 12. marraskuuta 1856 Sierra Leone) oli englantilainen laivastokirurgi ja luonnontieteilijä.

Adams kiinnostui luonnosta jo lapsena. Hän opiskeli lääketiedettä ja erikoistui kirurgiksi huhtikuussa 1847. Hän toimi muutamia kuukausia laivastokirurgina, kunnes värväytyi James Clark Rossin arktiselle alueelle suuntautuneeseen tutkimusretkikuntaan, joka lähti etsimään kadonnutta Sir John Franklinin retkikuntaa. Adams purjehti kapteeni Birdin laivalla *HMS Investigator*, joka lähti toukokuussa 1848, ja palasi tuloksettomalta retkeltä 18 kuukautta myöhemmin.

Tammikuussa 1850 Adams lähti toisen retkikunnan mukana etsimään Franklinia. Laiva oli *HMS Enterprise* ja kapteeni Richard Collinson. He saapuivat Beringinsalmelle elokuussa. Adams laskettiin maihin St. Michaeliin Alaskassa, Yukonin suistoon, missä hän etsi Franklinin retkikunnan mahdollisia eloonjääneitä. Heinäkuussa 1851 hän palasi tyhjin käsin *Enterprise*en, joka purjehti itään kauemmas kuin yksikään toinen laiva sitä ennen, aina Banksinsaarelle ja Victoriansaarelle saakka. Retkikunta palasi Englantiin 1855.

Toukokuussa 1856 Adams purjehti Länsi-Afrikkaan höyrylaiva *Hecla*lla. Hän kuoli siellä pilkkukuumeeseen ja hänet haudattiin Sierra Leoneen.

George Robert Gray nimesi jääkuikan (*Gavia adamsii*) ystävänsä Edward Adamsin kunniaksi. 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Muut | 
* SNAC

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Tšitan piiri Taka-Baikalian aluepiirin kartalla.
**Tšitan piiri** (ven. Читинский район, *Tšitinski raion*) on kunnallinen itsehallintoalue Taka-Baikalian aluepiirissä Venäjällä. Vuonna 1937 perustetun piirin pinta-ala on 16 100 neliökilometriä. Asukkaita on 60 700 henkeä (vuonna 2009).

Tšitan piiri sijaitsee Taka-Baikalian aluepiirin länsiosassa. Koillisessa se rajoittuu Tungokotšenin, idässä Karymskojen, etelässä Duldurgan ja Uljotyn piireihin, lännessä Hilokin piiriin sekä luoteessa Burjatian tasavaltaan. Seudulla virtaavat Ingoda ja Hilok-joet.

Piiriin kuuluvat Atamanovkan, Jablonovon ja Novokrutšininskin kaupunkimaiset taajamat sekä 20 maalaiskuntaa: Aleksandrovka, Arahlei, Beklemiševo, Domna, Ingoda, Jelizavetino, Kolotšnoje, Leninski, Lesnoi Gorodok, Makkavejevo, Novaja Kuka, Novotroitsk, Olengui, Šiškino, Sivjakovo, Smolenka, Sohondo, Ugdan, Verh-Tšita ja Zasopka. Hallinnollinen keskus on Tšitan kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asutuskeskuksia on yhteensä 57.

Pääelinkeino on maatalous, joka on erikoistunut maidon ja lihan tuotantoon sekä vihannesten ja perunan viljelyyn. Makkavejevossa ja Novaja Kukassa on suurkanalat. Lisäksi on elintarvike-, metsä- ja rakennustarviketeollisuutta. Piirin kautta kulkee Siperian rautatie sekä M55 ja M58 -valtatiet.

Nähtävyyksiin kuuluu Irgenin kylän tsasouna. Seudulla on useita arkeologisia ja luonnonmuistomerkkejä.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 13.1.2010. (venäjäksi)

Aiheesta muualla
----------------

* Tšitan piiri Taka-Baikalian tietosanakirjassa (venäjäksi)

Taka-Baikalian piirit ja *kaupunkipiirit*
Aginskoje¹ • 
*Aginskoje*¹ • 
Akša • 
Aleksandrovski Zavod • 
Balei • 
Borzja • 
Duldurga¹ • 
Gazimurski Zavod • 
*Gornyi* • 
Hilok • 
Kalar • 
Kalga • 
Karymskoje • 
Krasnokamensk • 
Krasnyi Tšikoi • 
Kyra • 
Mogoitui¹ • 
Mogotša • 
Nertšinsk • 
Nertšinski Zavod • 
Olovjannaja • 
Onon • 
Petrovsk-Zabaikalski • 
*Petrovsk-Zabaikalski* • 
Priargunsk • 
Šelopugino • 
Šilka • 
Sretensk • 
Tšernyševsk • 
Tšita • 
*Tšita* • 
Tungir–Oljokma • 
Tungokotšen • 
Uljoty • 
Zabaikalsk

¹= kuuluu Agan Burjatian piirikuntaan
**Suzanne Juyol** (1. tammikuuta 1920 Pariisi – 20. heinäkuuta 1994 Pariisi) oli ranskalainen oopperalaulaja, äänialaltaan dramaattinen sopraano. 

Juyol opiskeli Pariisin konservatoriossa ja teki ammattimaisen debyyttinsä Palais Garnier'ssa vuonna 1942 Margared'n roolissa Édouard Lalon oopperassa *Le roi d'Ys*. Tätä seurasivat esiintymiset oopperoissa *Pénélope* (Fauré), *Ariadne* (Dukas), *La damnation de Faust* (Berlioz) ja *Faust* (Gounod). Opéra-Comiquessa Juyol esiintyi ensimmäistä kertaa vuonna 1946 Charlottena *Wertherissä*. Hänen muita roolejaan olivat muiden muassa Carmen, Tosca ja Santuzza.

Juyol alkoi tulkita Wagnerin rooleja Monte-Carlon oopperassa, jossa hän debytoi vuonna 1947. Suosio oli sellaista, että Juyol kutsuttiin Staatsoper Unter den Lindeniin esiintymään *Tristanissa ja Isoldessa* vuonna 1951 Max Lorenzin kanssa. Hän vetäytyi lavalta neljänkymmenen vuoden iässä vuonna 1960. Hänen puolisonsa oli Victor Serventi, joka toimi laulunopettajana Pariisin oopperassa.

Juyolin diskografiaan kuuluvat levytykset *Carmenista* (1951) ja *Wertheristä* (1953).

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Suzanne Juyol 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Belgia
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**James Robert MacGeorge Donald** (18. toukokuuta 1917 Aberdeen, Aberdeenshire, Skotlanti – 3. elokuuta 1993 West Tytherley, Wiltshire, Englanti) oli skotlantilainen näyttelijä. Hänen näyttelijänuransa alkoi vuonna 1939. Hänet tunnetaan elokuvista *Hän rakasti elämää* (1956), *Muukalaiset valovuosien takaa* (1957), *Kwai-joen silta* (1957) ja *Suuri pakoretki* (1963). Hänet tunnetaan myös tv-sarjasta *Hallmark Hall of Fame*.

James Donald oli naimisissa Ann Donaldin kanssa, ja heillä on yksi lapsi.

Ehdokkuudet
-----------

* Emmy (1962)

Aiheesta muualla
----------------

* James Donald Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Puola

 |
|  |
| Henkilöt | 
* Elonet

 |
|  |
| Muut | 
* SNAC
* IdRef

 |

 |
**Johan August Halvorsen** (15. maaliskuuta 1864 Drammen, Norja – 4. joulukuuta 1935 Oslo) oli norjalainen taidemusiikin säveltäjä, kapellimestari ja viulisti. Hänet tunnetaan erityisesti näyttämömusiikistaan.

Johan Halvorsen syntyi Drammenissa Kristianian (nyk. Oslo) lähistöllä. Hän aloitti musiikkiopintonsa jo lapsena (viulu, huilu, kornetti). 15-vuotiaana hän lähti Kristianiaan ja soitti neljä vuotta viulua kansanteatterin orkesterissa. Keväällä 1884 hän lähti opiskelemaan musiikkia Tukholmaan, työskenteli konserttimestarina Bergenissä vuodesta 1885 alkaen ja seuraavana vuonna lähti opiskelemaan Leipzigiin. Hän työskenteli viulistina ja viulunsoitonopettajana Aberdeenissa (1888–1889) ja Helsingissä (1889–1892). Suomen suuriruhtinaskunnan pääkaupungin vireä musiikkielämä innosti Halvorsenia säveltämään, ja talvella 1893 hän opiskeli kontrapunktia Berliinissä Albert Beckerin johdolla.

Halvorsen palasi Bergeniin vuonna 1893 teatterin musiikinjohtajaksi ja Harmonien-orkesterin kapellimestariksi. Hän asettui lopulta Osloon vuonna 1899, kun hän sai Norjan kansallisteatterista ylikapellimestarin viran. Hän jäi virasta eläkkeelle vuonna 1929.

Halvosrenin sävellykset edustavat kansallisromantiikkaa. Hän mainitsi tärkeimmiksi esikuvikseen Edvard Griegin ja Johan Svendsenin. Halvorsen sävelsi musiikkia yli 30 näytelmään. Näyttämömusiikin ohella hänen tuotantoonsa kuuluu mm. kolme sinfoniaa ja norjalaisia rapsodioita sekä orkesteriteoksia, kuten *Pajarien tulo* (*Bojarernes Indtogsmarsch*), *Matka Joulutähden luo* (*Reisen til Julestjernen*) ja *Bergensiana*.

Aiheesta muualla
----------------

* Johan Halvorsen. *Norsk biografisk leksikon.*

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Suomi (KANTO)
* Yhdysvallat
* Tšekki
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |
**Steven Ormain (Steve) Cunningham** (s. 15. heinäkuuta 1976 Philadeplhia) on amerikkalainen nyrkkeilijä. Hän on IBF-ammattilaisliiton alemman raskaansarjan hallitseva maailmanmestari.

Amatööriura
-----------

Ennen nyrkkeilijäksi ryhtymistään Cunningham toimi sotilasuralla. Hän tankkasi lentokoneita *USS America* ja *USS Enterprise* -lentotukialuksilla. Vapaa-aikaa oli paljon ja Cunningham käytti aikansa nyrkkeilemiseen. Heti ensimmäisessä virallisessa ottelussaan hän voitti Yhdysvaltain laivaston raskaan keskisarjan mestarin. Vuonna 1998 Cunningham jätti lentotukialukset ja muutti Atlantaan harjoittelemaan tosissaan nyrkkeilyä. Jo samana vuonna hän voitti Yhdysvaltain *Golden Gloves* -mestaruuden.

Ammattilaisura
--------------

Cunningham ryhtyi ammattilaiseksi vuonna 2000. Ensimmäisessä ottelussaan lokakuussa hän voitti Norman Jonesin nelieräisessä ottelussa hajaäänituomiolla. Voitettuaan 17 ensimmäistä ammattilaisotteluaan, suurimman osan ennen täyttä aikaa, Cunningham pääsi iskemään syyskuussa 2005 Kelvin Davisia vastaan pääsystä IBF-liiton alemman raskaansarjan MM-otteluun. Cunnigham voitti 12-eräisen ottelun kaikin tuomariäänin.

26. marraskuuta 2006 Cunningham kohtasi puolalaisen Krzysztof Włodarczykin ottelussa avoimena olleesta IBF:n alemman raskaansarjan maailmanmestaruudesta. Varsovassa käyty tasainen ottelu kesti täydet 12 erää ja lopulta Włodarczyk julistettiin voittajaksi tuomareitten ei-yksimielisellä päätöksellä. Cunnigham kohtasi Krzysztof Wlodarczykin uudelleen seuraavan vuoden toukokuussa IBF:n mestaruusottelussa, joka käytiin jälleen Puolassa, Katowicessa. Tällä kertaa Cunnigham voitti kohtaamisen. Kahden tuomarin korteissa hän oli voittaja ja yhden tuomarin kortissa pisteet olivat tasan. Cunningham puolusti mestaruuttaan 12. erän teknisellä tyrmäyksellä saksalaista tuolloin vielä voittamatonta Marco Huckia vastaan saman vuoden joulukuussa.

Lähteet
-------

1. 1 2  The Sweet Science: Steve Cunningham Confident In Germany (Arkistoitu – Internet Archive) *(englanniksi)*
2. 1 2  Tilastot ammattilaisotteluista BoxRec-tietokannassa (englanniksi)
**Ilkka Juhani Vesterinen** on suomalainen muusikko, laulaja ja säveltäjä. Hän on tehnyt lauluja muille artisteille ja levyttänyt itsekin muutaman levyn.*lähde?*

Omien levytyksiensä lisäksi Vesterinen on tehnyt kappaleita muun muassa Kari Tapiolle, Meiju Suvakselle sekä Frederikille eli Ilkka Sysimetsälle. Myös Teuvo Oinas, Markku Aro, Kaija Koo sekä useat muut artistit ovat esittäneet Ilkka Vesterisen sanoittamia tai sovittamia lauluja. Äänitearkiston mukaan osallistunut 51 kappaleen tekemiseen.

Vesterinen piti aikoinaan*milloin?* Helsingissä Mellunmäen Kesoilia. Hän harrasti autourheilua ollen muun muassa Matti J. Tarvaisen kartanlukijana.*lähde?* Vesterinen toimi myös "tiskijukkana" ravintoloissa. Kun Mellunmäen Kesoil jäi K-Supermarketin alle, Vesterinen siirtyi myymään LVI-tarvikkeita, ensin Espooseen ja sittemmin Viroon. Hän asustelee nykyisin Saarenmaalla ja kirjoittelee Uuden Suomen blogiin tarinoita Virosta nimimerkillä "Juro Ukko". Hänen musiikkikappaleita oli aikoinaan ehdolla muun muassa Syksyn sävel -kilpailuissa.*lähde?*

Lähteet
-------

1. ↑

Aiheesta muualla
----------------

* Ilkka Vesterinenin esitystuotanto Suomen äänitearkistossa (1901–1999)
* Ilkka Vesterinenin sävellystuotanto Suomen äänitearkistossa (1901–1999)
* Ilkka Vesterinenin sanoitustuotanto Suomen äänitearkistossa (1901–1999)
**Zsolt Erdei** (s. 31. toukokuuta 1974) on unkarilainen nyrkkeilijä. Hän on WBO-ammattilaisliiton hallitseva maailmanmestari alemmassa raskaassasarjassa. Hän ei ole kärsinyt yhtään tappioa ammattilaisurallaan.

Amatööriura
-----------

Erdein amatööriura oli menestyksekäs. Hän saavutti amatöörinä kaikkiaan 212 voittoa ja kärsi 20 tappiota. Erdei voitti kotikaupungissaan Budapestissa pidetyissä vuoden 1997 MM-kisoissa keskisarjan kultamitalin voitettuaan loppuottelussa kuubalaisen Ariel Hernándezin. EM-kisoissa hän voitti kultaa 1998 Minskissä ja 2000 Tampereella ja hopeaa 1996 Vejlessä.

Sydneyn olympialaisissa vuonna 2000 Erdei sijoittui pronssille hävittyään välierässä Venäjän Gaidarbek Gaidarbekoville. Neljä vuotta aikaisemmin Atlantan kisoissa hän sijoittui yhdeksänneksi.

Ammattilaisura
--------------

Erdei ryhtyi ammattilaiseksi Sydneyn olympialaisten jälkeen. Ammattilaisbebyytissään joulukuussa 2000 hän voitti Philip Houthoofdtin ensimmäisen erän teknisellä tyrmäyksellä. Lokakuussa 2002 Erdei voitti Jim Murrayn viidennen erän tyrmäyksellä ottelussa avoimesta WBO-liiton raskaan keskisarjan intercontinental-tittelin.

Puolustettuaan intercontinental-titteliään kolmesti hän pääsi tammikuussa 2004 iskemään meksikolaista Julio César Gonzálezia vastaan WBO-liiton maailmanmestaruutta. Karlsruhessa käyty ottelu kesti täydet 12 erää ja Erdei julistettiin lopulta voittajaksi kaikin tuomariäänin. Erdei on sittemmin puolustanut mestaruuttaan 11 kertaa voitokkaasti.

Lähteet
-------

1. 1 2  Zsolt Erdei Cyber Boxing Zonessa(englanniksi)
2. 1 2  Tilastot ammattilaisotteluista BoxRec-tietokannassa (englanniksi)

Aiheesta muualla
----------------

* Virallinen sivu (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |

 |
**David García de la Cruz** (s. 16. tammikuuta 1981 Manresa, Katalonia, Espanja) on espanjalainen jalkapalloilija, pelipaikaltaan vasen laitapuolustaja.

Ura
---

García on Espanyolin kasvatti. Ensiesiintymisensä edustusjoukkueessa hän teki 8. tammikuuta 2000 kotiottelussa Deportivo La Coruñaa vastaan. Kaudella 2001–2002 hän nousi joukkueen vakiokalustoon ja toimi varakapteenina, Raúl Tamudon toimiessa kapteenina.

Vuoden 2007 alussa hän teki kahden vuoden jatkosopimuksen joukkueen kanssa, ja ilmoitti haluavansa edustaa seuraa koko uransa ajan. Kauden aikana hän pelasi yhdeksän pääsarja-ja seitsemän eurocup-ottelua.

Kaudella 2008–2009 García pelasi vain 14 pääsarjaottelua kärsien muutamista loukkaantumisista. 12. kesäkuuta 2009 hän jatkoi sopimustaan vuoteen 2011 asti.

Lähteet
-------

1. ↑  David García renueva por el Espanyol hasta junio de 2009 (Arkistoitu – Internet Archive) Terra. Viitattu 20.1.2010.
2. ↑  David García amplia su contrato con el Espanyol dos años más Mundo Deportivo. Viitattu 20.1.2010.

Aiheesta muualla
----------------

* Tilastot BDFutbol-sivustolla
**Michele Cecchini** (3. maaliskuuta 1920 – 26. huhtikuuta 1989) oli italialainen roomalaiskatolinen arkkipiispa, joka loi uran kirkon diplomaattisissa tehtävissä. Hänet vihittiin papiksi 2. heinäkuuta 1944 ja nimitettiin Aquileian titulaariarkkipiispaksi sekä apostoliseksi pro-nuntiukseksi Madagaskarille 26. helmikuuta 1969. Lisäksi hän sai nimityksen apostoliseksi pro-nuntiukseksi Mauritiukselle 1. maaliskuuta. Hänet konsekroi piispaksi 13. huhtikuuta Amleto Giovanni Cicognani, jota avustivat Agostino Casaroli ja Enrico Bartoletti.

18. kesäkuuta 1976 Cecchini sai nimityksen apostoliseksi pro-nuntiukseksi Jugoslaviaan ja 4. joulukuuta 1984 apostoliseksi nuntiukseksi Itävaltaan. Jälkimmäisessä virassa hän kuoli 69-vuotiaana.

Lähteet
-------

1. 1 2  Archbishop Michele Cecchini *Bishops*. Catholic-Hierarchy.org. Viitattu 11.7.2012. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**Väinö Johannes Hervo** (16. huhtikuuta 1894 Impilahti – 9. toukokuuta 1974) oli suomalainen taidemaalari ja taidegraafikko. Hänen teoksiaan oli ensimmäistä kertaa julkisesti esillä Helsingissä vuonna 1920, ja hänet sai saman vuoden perinteisessä dukaattikilpailussa ensimmäisen palkinnon.

Hervon vanhemmat olivat rautasorvaaja Antti Henriksson ja Serafiina Laaksonen. Hervo opiskeli Taideteollisessa keskuskoulussa 1914–1916 ja Suomen Taideyhdistyksen piirustuskoulussa 1917–1921. Hervo käytti tuotannossaan monia eri tekniikoita, mutta aihemaailmaltaan suurin osa hänen grafiikan töistään koostuu henkilökuvista. Hervon töitä on runsaasti suomalaisten taidemuseoiden kokoelmissa. Hänen julkisia töitään ovat Tampereen Harjun rukoushuoneen ja Orimattilan Kuivannon kappelin alttaritaulut.

Oman taiteellisen työnsä lisäksi Väinö Hervolla oli opetustyön kautta merkittävä vaikutus suomalaiseen taidegrafiikkaan. Hervo työskenteli Taideteollisessa keskuskoulussa opettajana yli kolmen vuosikymmenen ajan vuosina 1932–1964.

Hervon puoliso oli Lyyli Hervo (s. Lehtoranta), joka oli niin ikään sekä taidemaalari että -graafikko. Taiteilija Erkki Hervo (1924–1994) oli pariskunnan lapsi.

Vuonna 1920 saamansa dukaattipalkinnon lisäksi Hervo palkittiin muun muassa Valtion taidekilpailussa vuonna 1931 ja Pro Finlandia -mitalilla vuonna 1960.

Lähteet
-------

* Kuvataiteilijamatrikkeli
* Väinö Hervo (1894–1974). Jyväskylän taidemuseo

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Marjo Voutilainen** (s. 22. maaliskuuta 1981 Kuopio) on suomalainen jääkiekkoilija, pelipaikaltaan hyökkääjä. Aktiiviuransa jälkeen hän on toiminut SM-sarjassa pelaavan Kalevan Pallon valmentajana.

Voutilainen edusti kasvattajaseuraansa KalPaa SM-sarjassa kausilla 1995–1997, 1. divisioonassa kaudella 1997–1998 ja uudelleen SM-sarjassa 1998–2001. Hän jatkoi pääsarjauraansa Itä-Helsingin Kiekkossa kausilla 2001–2004 ja Espoo Bluesissa 2004–2008. Hän voitti Bluesissa Suomen-mestaruuden 2005, 2007 ja 2008. Kaudella 2008–2009 hän pelasi Venäjän sarjassa SKIF-joukkueessa, ja teki Euroopan cupin mestaruuden ratkaisseen maalin ottelussa Bluesia vastaan. Hän pelasi Bluesissa kauden 2009–2010, KalPassa kaudet 2010–2014 ja JYPissä 2014–2016. Hän päätti pelaajauransa Suomen-mestaruuteen JYPissä 2016. Hän aloitti KalPan valmentajana kaudella 2016–2017.

Voutilainen pelasi SM-sarjassa kaikkiaan 367 runkosarjaottelua. Niissä hän teki 176 maalia ja antoi 279 maalisyöttöä. Pudotuspeleissä hän teki pelaamissaan 82 ottelussa 23 maalia ja antoi 49 maalisyöttöä.

Voutilainen pelasi ensimmäiset A-maaottelunsa kaudella 1996–1997. Hän kuului Suomen joukkueeseen, joka sijoittui neljänneksi Minneapolisin MM-kilpailuissa 2001 ja Salt Lake Cityn olympialaisissa 2002. Seuraavan kerran hän pelasi arvokilpailuissa Harbinin MM-kilpailuissa 2008, joissa Suomi sai pronssia. Hän kuului Suomen pronssijoukkueeseen myös Hämeenlinnan MM-kisoissa 2009 ja Vancouverin olympialaisissa 2010.  Hän kuului neljänneksi sijoittuneeseen Suomen joukkueeseen MM-kilpailuissa 2013. Viimeisen A-maaottelunsa hän pelasi kaudella 2013–2014.

Voutilainen pelasi kaikkiaan 145 naisten maaottelua. Niissä hän teki 20 maalia ja antoi 48 maalisyöttöä. Olympialaisissa hän teki kymmenessä ottelussa yhden maalin ja antoi yhden maalisyötön. MM-kilpailuissa hän teki pelaamissaan 21 ottelussa kaksi maalia ja antoi viisi maalisyöttöä.

Lähteet
-------

1. 1 2  Marjo Voutilainen *eurohockey.com*. Viitattu 15.4.2015. (englanniksi)
2. 1 2 3 4 5 6 7 8  Marjo Voutilainen *Elite Prospects*. Everysport Media Group AB.  (englanniksi)
3. 1 2  Naisten SM-sarjassa KalPalla vahva startti Voutilaisen alaisuudessa - "Muikea aloitus" *leijonat.fi*.  21.9.2016. Viitattu 10.5.2017. [vanhentunut linkki]
4. ↑  Jääkiekko, naiset *noc.fi*. Suomen Olympiakomitea.  Arkistoitu 25.3.2010. Viitattu 20.1.2010.
5. ↑  Bronze medal *eurohockey.com*. Viitattu 15.4.2015. (englanniksi)
Mason Ryan FCW Heavyweight mestarina lokakuussa 2010
**Barri Griffiths** (s. 13. tammikuuta 1982) on walesilainen showpainija joka tunnetaan paremmin paininimellään **Mason Ryan**. Hänellä on sopimus World Wrestling Entertainmentin kanssa ja hän työskentelee sen Raw -brändissä sekä WWE:n farmiliigassa nimeltä Florida Championship Wrestling

Showpainiura
------------

Griffiths aloitti uransa Birkenheadin showpainikoulussa vuonna 2006. Vuosina 2007 ja 2008 hän kiersi ympäri Britanniaa ja Eurooppaa painimassa nimillä "Celtic Warrior" ja "Smackdown Warrior".

### Florida Championship Wrestling (2009-nykyinen)

Kesällä 2009 Griffiths teki sopimuksen WWE:n kanssa. Hän debytoi Florida Championship Wrestlingissä nimellä Mason Ryan. Ensimmäisissä otteluissaan hän otteli mm. Johnny Curtisia, Tyler Reksiä, Johnny Primea ja Hunicoa vastaan.

22. heinäkuuta, Ryan voitti ensimmäisen kerran FCW Heavyweight mestaruuden triple threat ottelussa Johnny Curtisia ja tällöista mestaria Alex Rileya vastaan. Marraskuussa 2010 Ryan lähti kiertueelle Eurooppaan SmackDown brändin kanssa. Hän voitti Chavo Guerreron Belfastissa 4. marraskuuta ja uudelleen Liverpoolissa 6. marraskuuta.

### World Wrestling Entertainment (2011-nykyinen)

Ryan teki WWE televisio debyyttinsä 17. tammikuuta 2011 häiritsemällä John Cenaa kesken tämän matsin CM Punkin kanssa. Kun Nexus ympäröi Ryanin tämän potkaistua myös CM Punkia (joka oli itse suostunut tähän), CM Punk kutsui heidät pois. Ryan polvistui Punkin eteen ja Punk laittoi tälle käteen Nexusin tunnusnauhan.

Muita tietoja
-------------

**pituus**: 198 cm
**paino**: 135 kg

* **lopetusliikket**
	+ Pumphandle Slam - 2011-nykyinen
	+ Lifting sitout side slam - WWE
	+ Swinging Side Slam - FCW
* **Managerit**
	+ Orig Williams
* **lempinimet**
	+ "Barri 10-foot"

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |